《次朱赏静游上方韵》
明代·许恕

秾花纤柳石湖春，春色晴光欲醉人。野鸟不知今古恨，山僧堪醉去来因。

鸥前远水疑无地，马首微风不动尘。许结茅堂看青碧，烟霞从此是閒身。

作者简介：许恕（公元？年至一三七四年）字如心，江阴人。生年不详，卒于明太祖洪武七年。至正中，荐授澄江书院山长，旋弃去。会天下已乱，乃遁迹卖药于海上，与山僧野人为侣。善自晦匿，罕相识者，故征召不之及。恕著有《北郭集》六卷，补遗一卷，（均《四库总目》）他的诗意沉郁，而音节高朗。